**מיכאל כהנא** (1948 – 15 באוקטובר 1992) היה זמר אופרה במנעד טנור ומחזאי ישראלי.

ביוגרפיה
--------

נולד ליוסף ואיטה בבוקרשט שברומניה. אביו היה זמר (טנור) בולט באופרה של וינה ונמלט משם עם רעייתו ב-1939 לרומניה.
אביו שימש כחזן בבית הכנסת הגדול של בוקרשט. מיכאל למד נגינה בפסנתר כבר לפני גיל חמש. הוריו ארגנו ערבים מוזיקליים בביתם.

עלה לישראל ב-1958, בגיל 11, עם הוריו. מגיל 16 הופיע במקהלת האופרה הישראלית.
לאחר השירות הצבאי התקבל כסולן באופרה הישראלית.
במקביל שיחק בהצגות "כנר על הגג" (1965) ו"המלך ואני" (1966) בתיאטרון גיורא גודיק.

ב-1974 יצא מישראל והופיע במשך שנה באופרה של בוקרשט. הופיע גם בגרמניה ובווינה.
בשנת 1977 שב לישראל ולאופרה הישראלית ונמנה בין סולניה הבולטים. הופיע, בין היתר, באופרות
"הספר מסביליה", "לה טרוויאטה", "מאדאם בטרפליי", "העטלף", "סיפורי הופמן".
בוגר האקדמיה למוזיקה בתל אביב והחוג לאמנות התיאטרון באוניברסיטת תל אביב.

ב-1979 תרגם את ספרו של רומן גארי, "ריקודו של ג'ינגיס כהן" ועיבד את הספר למחזה. לאחר שניסה במשך חמש שנים בלא הצלחה לעניין תיאטרונים בישראל להציג את המחזה, הצליח להעלות אותו בבימויו במסגרת פסטיבל עכו וזכה על עבודתו בפרס הראשון בפסטיבל.
בעקבות הזכייה, העלה תיאטרון בית ליסין את ההצגה בתל אביב.
בשנת 1982 השתתף במחזמר "סוויני טוד" בקאמרי בתפקיד השליח במבפורד.
כהנא כתב וביים גם לרדיו ולטלוויזיה.
הצטרף כסולן לצוות זמרי האופרה הישראלית החדשה לאחר הקמתה ב-1985.

ב-1988 ארגן הופעות אופראיות כגון האופרטה "העטלף" עם סולני האופרה לשעבר כגון סמי בכר, מרדכי בן שחר, פרדי פאר וטרי גאבור.
כתב וביים את המחזה "בניטו" (מוסוליני) שהועלה בתמיכת מת"ן ב-1988 באולם הבימרתף של תיאטרון הבימה. בהצגה הופיע שמעון כהן.
השתלם בבישול בחו"ל. באוגוסט 1988 החל לעבוד כשף במסעדת הדגים "ארומה" בתל אביב. פעם בשבוע שר לקהל הסועדים יחד עם הקולגות לשעבר מהאופרה הישראלית - טרי גאבור (סופרן), אלה לרסקי, והמנצח אלכסנדר טרסקי.
בהמשך שימש כשף מסעדת "ריבס" בנאות אפקה.טיפ, חדשות, 3 בדצמבר 1990
כהנא היה גם צייר חובב והספיק להציג שתי תערוכות של ציוריו.

היה נשוי לחנה. לשניים נולדו שני ילדים. התגורר ברמת אביב ג'.

מיכאל כהנא נפטר ב-1992 (י"ח בתשרי תשנ"ג). נטמן בבית העלמין ירקון.

### ריקודו של ג'ינגיס כהן

* תפאורה: מיקי בן כנען
* מוזיקה: דוד אור
* תאורה: דורית מלין
* כוריאוגרפיה: מירי בן ברוך
* שחקנים: רמי ברוך, איציק סיידוף, איתן פריבר, ענת מסנר, אילון קינדלר, פיני מיטלמן

קישורים חיצוניים
----------------

* מיכאל כהנא, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב
* על המחזה "ריקודו של ג'ינגיס כהן", באתר תיאטרון בית ליסין
* שגיאות פרמטריות בתבנית:מעריב   
פרמטרי חובה [ 4 ] חסרים אופרה בגרושים, **String Module Error: String subset index out of range**//01/article/{{{4}}}?&dliv=none&e=-------he-20--1--img-txIN%7ctxTI--------------1&utm\_source=he.wikipedia.org&utm\_medium=referral&utm\_campaign=%22%D7%9E%D7%99%D7%9B%D7%90%D7%9C+%D7%9B%D7%94%D7%A0%D7%90%22&utm\_content=itonut 19880210, מעריב, **שגיאה: זמן שגוי**
* שגיאות פרמטריות בתבנית:מעריב   
פרמטרי חובה [ 4 ] חסרים הטנור יוצא מהמטבח, **String Module Error: String subset index out of range**//01/article/{{{4}}}?&dliv=none&e=-------he-20--1--img-txIN%7ctxTI--------------1&utm\_source=he.wikipedia.org&utm\_medium=referral&utm\_campaign=%22%D7%9E%D7%99%D7%9B%D7%90%D7%9C+%D7%9B%D7%94%D7%A0%D7%90%22&utm\_content=itonut 19900514, מעריב, **שגיאה: זמן שגוי**

הערות שוליים
------------